ԱՄՓՈՓԱԹԵՐԹ

«Պատմամշակութային արգելոց-թանգարանների և պատմական միջավայրի պահպանության ծառայություն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2003 թվականի մարտի 7-ի N 312-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ կարծիքների


	1. Հայաստանի Հանրապետության ֆինանսաների նախարարություն
	29 հուլիսի 2026

	
	N 01/34-3/20353-2026

	Ձեր սույն թվականի հուլիսի 10-ի N 01/12-1/17225-2026 գրությամբ ներկայացված` «Պատմամշակութային արգելոց-թանգարանների և պատմական միջավայրի պահպանության ծառայություն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2003 թվականի մարտի 7-ի N 312-Ն որոշման մեջ փոփոխություն կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով առաջարկվում է «Պատմամշակութային արգելոց-թանգարանների և պատմական միջավայրի պահպանության ծառայություն» պետական ոչ առևտրային կազմակերպությունը վերանվանել «Պատմամշակութային ժառանգության և հնավայր-թանգարանների կառավարման ծառայություն» պետական ոչ առևտրային կազմակերպության և ըստ այդմ փոփոխություններ կատարել ՀՀ կառավարության 2003 թվականի մարտի 7-ի N312-Ն որոշման (այսուհետ՝ Որոշում) մեջ: Առաջարկվում է փոփոխություններ կատարել նաև վերոնշյալ պետական ոչ առևտրային կազմակերպության ձեռնարկատիրական գործունեության տեսակների մեջ և Որոշման հավելվածներում:
Վերոգրյալի կապակցությամբ հայտնում ենք հետևյալը.
Նախագծին կից ներկայացված հիմնավորման 3-րդ կետի համաձայն՝ Նախագիծը կրում է բացառապես կազմակերպական-իրավական և տեխնիկական բնույթ, չի նախատեսում կազմակերպության գործառույթների, լիազորությունների կամ գործունեության ուղղությունների փոփոխություն և չի սահմանում նոր իրավահարաբերություններ։ Մինչդեռ, Նախագծի ուսումնասիրությունից պարզվում է, որ վերջինիս 3-րդ կետի 3-րդ ենթակետով նոր խմբագրությամբ շարադրվող «Պատմամշակութային ժառանգության և հնավայր-թանգարանների կառավարման ծառայություն» պետական ոչ առևտրային կազմակերպության կանոնադրությամբ (այսուհետ՝ Կանոնադրություն) էապես ընդլայնվում են կազմակերպության գործունեության առարկան և նպատակները՝ լրացվելով նոր գործառույթներով, մասնավորապես՝ հուշարձաններ ունեցող բնակավայրերի գլխավոր հատակագծերի, համակցված տարածական պլանավորման փաստաթղթերի, գոտևորման նախագծերի, դրանց հատվածների կառուցապատման, հողերի նպատակային նշանակության փոփոխության վերաբերյալ եզրակացությունների տրամադրման, հուշարձանների և պատմական միջավայրի պահպանության ոլորտում հասարակական, գիտակրթական և հնագիտական աշխատանքներին աջակցության, ինչպես նաև հուշարձանների պետական հաշվառման և փաստագրման աշխատանքներին մասնակցության ու նոր հայտնաբերված հուշարձաններին կարգավիճակ շնորհելու վերաբերյալ առաջարկությունների ներկայացման լիազորություններով։
Բացի այդ, Նախագծով զգալիորեն ընդլայնվում է կազմակերպության ձեռնարկատիրական գործունեության շրջանակը՝ նախատեսելով մշակութային միջոցառումների կազմակերպում, շարժական և անշարժ գույքի վարձակալության տրամադրում, թանգարանային առարկաների և մշակութային արժեք չներկայացնող առարկաների վերականգնում, ինչպես նաև գործակալական կամ կոմիսիայի պայմանագրերի հիման վրա ապրանքների իրացում և (կամ) ծառայությունների մատուցում։
Հետևաբար, վերանայման կարիք ունի հիմնավորման մեջ ներկայացված այն պնդումը, թե Նախագիծը չի նախատեսում կազմակերպության գործառույթների, լիազորությունների կամ գործունեության ուղղությունների փոփոխություն, քանի որ այն չի համապատասխանում Նախագծի բովանդակությանը։
Միաժամանակ, Նախագծի վերաբերյալ, խմբագրական առումով, առաջարկում ենք.
- Նախագծի 3-րդ կետի 1-ին ենթակետը շարադրել հետևյալ կերպ. «1) Որոշման մեջ «Պատմամշակութային արգելոց-թանգարանների և պատմական միջավայրի պահպանության ծառայություն» բառերը փոխարինել «Պատմամշակութային ժառանգության և հնավայր-թանգարանների կառավարման ծառայություն» բառերով»:
- Նախագծի 3-րդ կետի 2-րդ ենթակետից հանել ա), բ), գ), դ), ե) ենթակետերը՝ անհարկի կրկնություններից խուսափելու համար:
- Որոշման 6-րդ կետի ե) ենթակետում «արգելոց» բառը փոխարինել «հնավայր» բառով:

Հիմք ընդունելով ՀՀ քաղաքացիական օրենսգրքի 52-րդ հոդված 2-րդ կետի 3-րդ պարբերությունը՝ առաջարկում ենք վերանայել Նախագծի 3-րդ կետի 2-րդ ենթակետի «է) շարժական գույքի վարձակալության տրամադրում» և «ը) անշարժ գույքի վարձակալության տրամադրում» ձեռնարկատիրական գործունեության տեսակները՝ նկատի ունենալով, որ պետական ոչ առևտրային կազմակերպությունը ձեռնարկատիրական գործունեությամբ կարող է զբաղվել իր կանոնադրությամբ սահմանված նպատակներին համապատասխան, ինչպես նաև համապատասխան փոփոխություններ կատարել Որոշման Հավելված  N 2-ում:
Վերոգրյալը նկատի ունենալով՝ Նախագծի վերաբերյալ վերջնական դիրքորոշում հնարավոր կլինի հայտնել պահանջվող տեղեկատվության առկայության պարագայում:

	













































Ընդունվել է:






Ընդունվել է:




Ընդունվել է: 

Ընդունվել է: 


Չի ընդունվել: Նշված ձեռնարկատիրական գործունեության տեսակների ներառման համար հիմք է ընդունվել Պետական ոչ առևտրային կազմակերպությունների մասին օրենքի 5-րդ հոդվածի 3-րդ մասը, ինչպես նաև ՀՀ կառավարության  2020 թվականի հունիսի 4-ի «Պետական գույքի վարձակալության տրամադրման, Հայաստանի Հանրապետության կառավարության 2000 թվականի նոյեմբերի 9-ի N 731, 2001 թվականի փետրվարի 22-ի N 125 և 2013 թվականի հոկտեմբերի 3-ի N 1106-Ն որոշումներն ուժը կորցրած ճանաչելու մասին» N 914-Ն որոշումը:


	2. Հայաստանի Հանրապետության արդարադատության նախարարություն
	03 սեպտեմբերի 2026

	
	N /27.4.3/45461-2026

	ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ
««Պատմամշակութային արգելոց-թանգարանների և պատմական միջավայրի պահպանության ծառայություն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2003 թվականի մարտի 7-ի N 312-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման  նախագծի վերաբերյալ

««Պատմամշակութային արգելոց-թանգարանների և պատմական միջավայրի պահպանության ծառայություն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2003 թվականի մարտի 7-ի N 312-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման  նախագծի վերաբերյալ հայտնում ենք հետևյալը․
1․ Նախագծի վերնագրում «ՓՈՓՈԽՈՒԹՅՈՒՆ» բառն առաջարկում ենք փոխարինել «ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ» բառերով։ 
2․ Նախագծի 1-ին կետում «կազմակերպությունը» բառից հետո առաջարկում ենք լրացնել «(պետական գրանցման համարը՝ 290.210.02888)» բառերը։
3․ Նախագծի 3-րդ կետով նախատեսվում է «Որոշման մեջ կատարել հետևյալ փոփոխությունները», մինչդեռ նույն կետի 1-ին ենթակետով կրկին կիրառվում է «Որոշման մեջ» ձևակերպումը, ուստի առաջարկում ենք վերանայել 3-րդ կետի 1-ին ենթակետի ձևակերպումը։ Նույն դիտարկումը վերաբերում է նաև նույն կետի 2-4-րդ ենթակետերին։ 
Բացի այդ, նույն կետի 1-ին ենթակետում «Պատմամշակութային արգելոց-թանգարանների և պատմական միջավայրի պահպանության ծառայություն» բառերը և «Պատմամշակութային ժառանգության և հնավայր-թանգարանների կառավարման ծառայություն» բառերից առաջ և հետո անհրաժեշտ է դնել չակերտներ՝ հակառակ պարագայում սույն ենթակետը չի ինկորպորացվի։
4․ Նախագծի 3-րդ կետի 2-րդ ենթակետում «ավելացնել» բառն անհրաժեշտ է փոխարինել «լրացնել նոր «զ-ժ» ենթակետերով՝ հետևյալ բովանդակությամբ․»՝ նկատի ունենալով «Նորմատիվ իրավական ակտերի մասին» օրենքի 34-րդ հոդվածի պահանջները։
Բացի այդ, հարկ ենք համարում նշել, որ  3-րդ կետի 2-րդ ենթակետով նախատեսված լրացման արդյունքում անհրաժեշտություն կառաջանա որոշման 6-րդ կետի «ե․» ենթակետի վերջում «։» կետադրական նշանը փոխարինել «․» կետադրական նշանով։
5. Նախագծի հավելվածի 1-ի վավերապայմաններում «Հավելված N 1 ՀՀ կառավարության 2003 թվականի մարտի 7-ի N 312-Ն որոշման» բառերից առաջ անհրաժեշտ է լրացնել ««» կետադրական նշանը, իսկ նույն հավելվածի վերջում անհրաժեշտ է լրացնել «»։» կետադրական նշանը։ Նույն դիտարկումը վերաբերում է նաև Հավելված N 2-ին, հակառակ պարագայում նախագիծը չի ինկորպորացվի։
6․ Նախագծի հավելված 2-ի 1-ին կետը անհրաժեշտ է համապատասխանեցնել «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» օրենքի 1.1-ին հոդվածի 1-ին 20-րդ կետին։ Մասնավորապես, նշված օրենքի 1.1-ին հոդվածի 1-ին մասի 20-րդ կետով «հնավայր-թանգարան» հասկացությունը բնորոշվում է որպես «շահույթ ստանալու նպատակ չհետապնդող, գիտալուսավորչական, կրթական, գիտատեղեկատվական, մշակութային գործունեություն իրականացնող կազմակերպություն», մինչդեռ նախագծի 2-րդ հավելվածի 1-ին կետում կազմակերպության գործունեությունը բնութագրող տեսակների շարքում «կրթական գործունեությունը» նախատեսված չէ։ Միաժամանակ, օրենքով «հնավայր-թանգարանի» նպատակների շրջանակում նախատեսված է նաև «ավանդական և պատմական (մշակութային և բնական) միջավայրում» գործունեության իրականացումը, մինչդեռ նախագծի 2-րդ հավելվածի 1-ին կետում այդ ձևակերպումը բացակայում է։ Հետևաբար անհրաժեշտ է նախագծի 2-րդ հավելվածի 1-ին կետի ձևակերպումը համապատասխանեցնել օրենքի 1.1-ին հոդվածի 1-ին 20-րդ կետով սահմանված «հնավայր-թանգարան» հասկացության ամբողջական բովանդակությանը։
7․ Նախագծի հավելված 2-ի 1-ին կետում առկա չհամարակալված պարբերությունն անհրաժեշտ է վերանայել՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 5-րդ կետը, համաձայն որի՝ «․․․ Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների:»։ Նույն դիտարկումը վերաբերում է նախագծում առկա համանման մյուս կարգավորումներին։
Բացի այդ, 8-րդ կետի վերջում անհրաժեշտ է լրացնել «։» կետադրական նշանը։
8․ Նախագծի հավելված 2-ի 11-րդ կետի «գ» ենթակետով նախատեսվում է, որ կազմակերպությունը «որպես պատվիրատու` կազմակերպում է հնավայր-թանգարանների հուշարձանների ամրակայման, վերականգնման, նորոգման և հարմարեցման աշխատանքների իրականացումը», մինչդեռ «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» օրենքի 30-րդ հոդվածի 3-րդ մասի համաձայն՝ «Նորոգում է համարվում նաև հուշարձանների հարմարեցումը (ադապտացիան), որի նպատակն է առավել բարենպաստ պայմաններ ստեղծել դրանց ժամանակակից օգտագործման համար»։ Հետևաբար, նախագծով «նորոգումը» և «հարմարեցումը» որպես միմյանցից առանձին աշխատանքների տեսակներ սահմանելու ձևակերպումը չի համապատասխանում օրենքով նախատեսված հասկացությունների բովանդակությանը, ուստի անհրաժեշտ է վերանայել 11-րդ կետի «գ» ենթակետի ձևակերպումը՝ այն համապատասխանեցնելով օրենքի 30-րդ հոդվածի 3-րդ մասի պահանջներին։
Միաժամանակ, նախագծի հավելված  2-ով սահմանվող 11-րդ կետի «զ» ենթակետով նախատեսվում է, որ կազմակերպությունը «քննարկում և իր իրավասության սահմաններում որոշումներ է ընդունում պատմամշակութային ժառանգության օբյեկտների պահպանվածության վտանգի դեպքում ամեն տեսակի աշխատանքների և տնտեսական գործունեության դադարեցման հետ կապված խնդիրների վերաբերյալ»։
Միաժամանակ, «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» օրենքի 33-րդ հոդվածով սահմանված է, որ «Հուշարձանների ամրակայման, նորոգման և վերականգնման աշխատանքները դադարեցնելու իրավունք ունեն լիազորված մարմինը և պետական կառավարման տարածքային մարմինը՝ տեղյակ պահելով լիազորված մարմնին ․․․»։
Հաշվի առնելով վերոգրյալը՝ նախագծով կազմակերպությանը աշխատանքների դադարեցման վերաբերյալ որոշումներ ընդունելու լիազորության վերապահումը չի բխում օրենքի 33-րդ հոդվածով սահմանված լիազորությունների շրջանակից։ Հետևաբար անհրաժեշտ է վերանայել նախագծի հավելված N 2-ի 11-րդ կետի «զ» ենթակետը՝ այն համապատասխանեցնելով օրենքի 33-րդ հոդվածի պահանջներին։
Բացի այդ, նույն կետի  «ը» ենթակետով նախատեսվում է, որ կազմակերպությունը՝ «սահմանված կարգով տրամադրում է հուշարձաններ ունեցող բնակավայրերի գլխավոր հատակագծերի, համակցված տարածական պլանավորման փաստաթղթերի, գոտևորման նախագծերի, դրանց հատվածների կառուցապատման, հողերի նպատակային նշանակության փոխելու վերաբերյալ եզրակացություններ»։
Մինչդեռ «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» օրենքի 9-րդ հոդվածի «ժա)» ենթակետով սահմանվում է, որ լիազորված մարմինը «Հայաստանի Հանրապետության կառավարության սահմանած կարգով համաձայնություն կամ մասնագիտական եզրակացություն է տալիս հուշարձաններ ունեցող բնակավայրերի, դրանց հատվածների հատակագծման, կառուցապատման, ինչպես նաև հուշարձան համարվող առանձին շինությունների և համալիրների ամրակայման, վերականգնման, փոփոխման և բարեկարգման նախագծերի վերաբերյալ»։
Միաժամանակ, «Պետական ոչ առևտրային կազմակերպությունների մասին» օրենքի 14-րդ հոդվածի 1-ին մասով սահմանվում է, որ «Լիազորված պետական մարմինն իրականացնում է պետական կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ անպատշաճ իրականացման համար», իսկ նույն հոդվածի 2-րդ մասի «բ․» ենթակետով «իրականացնում է պետական կազմակերպության գործունեության վերահսկողությունը» և «ը) իրականացնում է սույն օրենքով, հիմնադրի որոշումներով և պետական կազմակերպության կանոնադրությամբ նախատեսված այլ գործառույթներ»։
Հետևաբար, հավելված 2-ի 11-րդ կետի «ը)» ենթակետով կազմակերպությանը վերապահվում է եզրակացություններ տրամադրելու լիազորություն, մինչդեռ ոլորտային օրենքի 9-րդ հոդվածի «ժա)» ենթակետով նման լիազորությունը վերապահված է լիազորված մարմնին։ Բացի այդ, նախագծով նախատեսվող լիազորության շրջանակը («գլխավոր հատակագծեր», «համակցված տարածական պլանավորման փաստաթղթեր», «գոտևորման նախագծեր», «հողերի նպատակային նշանակության փոփոխություն») չի նույնանում օրենքով լիազորված մարմնին վերապահված լիազորության շրջանակի հետ։
Հետևաբար, նախագծի 11-րդ կետի «ը)» ենթակետն ունի վերանայման կարիք։
Միաժամանակ, «թ)» և «ժ)» ենթակետերում օգտագործված «աջակցում է» և «մասնակցում և աջակցում է» ձևակերպումները չեն բացահայտում կազմակերպության կողմից իրականացվող կոնկրետ գործողությունները և կրում են գնահատողական ու վերացական բնույթ։ Վերոգրյալի հաշվառմամբ՝ անհրաժեշտ է նշված ձևակերպումները հստակեցնել՝ սահմանելով կազմակերպության կողմից իրականացվող կոնկրետ գործառույթները։
Բացի այդ, նույն կետը բաժանված է «ա)», «բ)», «գ)» և այլ ենթակետերի, մինչդեռ «Նորմատիվ իրավական ակտերի մասին» օրենքի 14-րդ հոդվածի 5-րդ մասի համաձայն՝ «Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով»: Հետևաբար, անհրաժեշտ է նախագծի հավելված N 2-ի 11-րդ կետի համարակալումը համապատասխանեցնել օրենքի 14-րդ հոդվածի 5-րդ մասի պահանջներին։ Նույն դիտարկումը վերաբերում է  նախագծում առկա համանման մյուս կարգավորումներին։ 
Միաժամանակ, նույն կետի «ը․» և «ժ․» կետերի վերջում անհրաժեշտ է լրացնել «․» կետադրական նշանը, իսկ «թ․» կետի վերջում «,» կետադրական նշանն անհրաժեշտ է փոխարինել «․» կետադրական նշանով։
9․ Նախագծի հավելված 2-ի 12-րդ կետի «է)» և «ը)» ենթակետերով համապատասխանաբար նախատեսվում է՝ «շարժական գույքի վարձակալության տրամադրում» և «անշարժ գույքի վարձակալության տրամադրում», մինչդեռ նույն հավելվածի 15-րդ կետով սահմանվում է, որ «Կազմակերպությունն իրավունք ունի օրենքին, հիմնադրի որոշումներին և (կամ) սույն կանոնադրությանը համապատասխան` իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը»։ Հաշվի առնելով, որ 15-րդ կետով արդեն իսկ կարգավորվում է կազմակերպությանը սեփականության իրավունքով պատկանող գույքի տիրապետման, տնօրինման և օգտագործման իրավունքը, ուստի 12-րդ կետի «է)» և «ը)» ենթակետերի նախատեսման անհրաժեշտությունը բացակայում է։
Բացի այդ նույն կետի «ե-թ» կետերի վերջում անհրաժեշտ է «,» կետադրական նշանը փոխարինել «․» կետադրական նշանով։
10․ Նախագծի հավելված 2-ի 19-րդ կետով նախատեսվում է, որ՝ «Հիմնադրի որոշմամբ կազմակերպությանն անժամկետ ու անհատույց օգտագործման իրավունքով ամրացվում է ցանկացած գույք»։ Հարկ ենք համարում նշել, որ «Պետական ոչ առևտրային կազմակերպությունների մասին» օրենքում փոփոխություններ կատարելու մասին» 2025 թվականի հոկտեմբերի 22-ի ՀՕ-343-Ն օրենքի 1-ին հոդվածով նոր խմբագրությամբ շարադրված օրենքի 5-րդ հոդվածի 1-ին մասի համաձայն՝ «Հիմնադիրը կարող է պետական կազմակերպությանը պայմանագրով որոշված ժամկետով անհատույց օգտագործման կամ սեփականության իրավունքով հանձնել ցանկացած շարժական գույք, իսկ անշարժ գույքը տրամադրել վարձակալությամբ՝ Կառավարության սահմանած կարգի համաձայն»։
Վերոնշյալից բխում է, որ նշված օրենքի ուժի մեջ մտնելուց հետո պետական կազմակերպություններին անշարժ գույքի տրամադրումն իրականացվելու է վարձակալական հիմունքներով։ 
11․ Նախագծի հավելված 2-ի 34-րդ կետը չի համապատասխանում «Պետական ոչ առևտրային կազմակերպությունների մասին» օրենքի 15-րդ հոդվածի 6-րդ մասին, համաձայն որի՝ «Պետական կազմակերպության գործադիր մարմնի պաշտոնում նշանակված կամ ընտրության արդյունքում գործադիր մարմնի պաշտոնում նշանակված անձի բացակայության դեպքում նրան նշանակած մարմնի գրավոր որոշման համաձայն այդ լիազորություններն իրականացնում է այլ անձ», մինչդեռ նախագծի 34-րդ կետով սահմանվում է, որ «Կազմակերպության տնօրենի բացակայության դեպքում նրա լիազորություններն իրականացնում է կազմակերպության տնօրենի տեղակալներից մեկը»։ Հետևաբար, նախագծով տնօրենի բացակայության դեպքում լիազորություններն իրականացնող անձի շրջանակը սահմանափակվում է միայն տնօրենի տեղակալներից մեկով, այն դեպքում, երբ օրենքը նման սահմանափակում չի նախատեսում և այդ անձի որոշումը վերապահում է տնօրենին նշանակած մարմնի գրավոր որոշմանը։ Վերոգրյալի հաշվառմամբ՝ առաջարկում ենք նախագծի 34-րդ կետը համապատասխանեցնել օրենքի 15-րդ հոդվածի 6-րդ մասին։ 
12․ Նախագծի հավելված 2-ի 38-րդ կետով սահմանվում է, որ «Հնավայր-թանգարանների և հնավայրերի տարածքում էքսկուրսիաների, գիտալուսավորչական, կուլտուրմասսայական աշխատանքների կազմակերպման ու անցկացման բացառիկ իրավունքը պատկանում է կազմակերպությանը», մինչդեռ «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» ՀՀ օրենքի 1.1-ին հոդվածի 1-ին մասի 20-րդ կետով «հնավայր-թանգարան»-ը սահմանվում է որպես «շահույթ ստանալու նպատակ չհետապնդող, գիտալուսավորչական, կրթական, գիտատեղեկատվական, մշակութային գործունեություն իրականացնող կազմակերպություն, որն ստեղծվում է ...»։ Հաշվի առնելով, որ սույն օրենքով հնավայր-թանգարանի գործունեության շրջանակը սահմանված է, իսկ բացառիկ իրավունքի վերապահումը կարող է անհարկի սահմանափակել այլ կազմակերպությունների կողմից համապատասխան գործունեության իրականացումը, առաջարկում ենք նախագծի սույն կետը վերանայել։ 
13․ Նախագծի հավելված 2-ի 39-րդ կետի «ե)» ենթակետով նախատեսվում է, որ կազմակերպության գործունեության ընթացքում առաջացած շահույթն օգտագործվում է նաև «լիազորված պետական մարմնի կողմից նախատեսված այլ ուղղություններում», մինչդեռ «Պետական ոչ առևտրային կազմակերպությունների մասին» Հայաստանի Հանրապետության օրենքի 6-րդ հոդվածի 2-րդ մասի համաձայն՝ «Պետական կազմակերպության գործունեության ընթացքում առաջացած շահույթն օգտագործվում է նրա կանոնադրությամբ նախատեսված նպատակների իրականացման համար: Պետական կազմակերպության շահույթի օգտագործման կարգը սահմանում է հիմնադիրը»: Հաշվի առնելով վերոգրյալը՝ նախագծի հավելված N 2-ի 39-րդ կետի «ե)» ենթակետը վերանայման կարիք ունի՝ օրենքով սահմանված կարգավորմանը համապատասխանեցնելու նպատակով։

	№ 02/11.3/34769-2026 

	ԵԶՐԱԿԱՑՈՒԹՅՈՒՆ
«ՊԱՏՄԱՄՇԱԿՈՒԹԱՅԻՆ ԱՐԳԵԼՈՑ-ԹԱՆԳԱՐԱՆՆԵՐԻ ԵՎ ՊԱՏՄԱԿԱՆ ՄԻՋԱՎԱՅՐԻ ՊԱՀՊԱՆՈՒԹՅԱՆ ԾԱՌԱՅՈՒԹՅՈՒՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱՆՎԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՄԱՐՏԻ 7-Ի N 312-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ
    
       Նախագծի վերաբերյալ առաջարկում ենք քննարկել հետևյալ դիտարկումները։
Նախագծի 3-րդ կետով նախատեսվում է ՀՀ կառավարության 2003 թվականի մարտի 7-ի «Հայաստանի Հանրապետության կառավարության 2002 թվականի մարտի 6-ի N 202 որոշման մեջ փոփոխություն կատարելու և պետական ոչ առևտրային կազմակերպություն ստեղծելու մասին» N 312-Ն որոշման (այսուհետ՝ որոշում) մեջ փոփոխություններ կատարելու միջոցով «Պատմամշակութային արգելոց-թանգարանների և պատմական միջավայրի պահպանության ծառայություն» պետական ոչ առևտրային կազմակերպության կողմից իրականացվող ձեռնարկատիրական գործունեության տեսակները լրացնել հետևյալով՝ շարժական գույքի վարձակալության տրամադրում, թանգարանային առարկաների, թանգարանային նշանակության առարկաների կամ մշակութային արժեք չներկայացնող առարկաների վերականգնում,  գործակալական կամ կոմիսիայի պայմանագրերի հիման վրա ապրանքների իրացում և (կամ) ծառայությունների մատուցում: Այդ կապակցությամբ, գտնում ենք, որ անհրաժեշտ է հստակեցնել նախագծում (կամ առնվազն նախագծի հիմնավորման մեջ), թե կոնկրետ ինչ շարժական գույքի, ինչ մշակութային արժեք չներկայացնող առարկաների, ինչ գործակալական կամ կոմիսիայի պայմանագրերի հիման վրա ապրանքների իրացման և (կամ) ծառայությունների մատուցման մասին է խոսքը՝ ի նկատի ունենալով, որ ՀՀ քաղաքացիական օրենսգրքի 52-րդ հոդվածի 2-րդ մասի համաձայն ոչ առևտրային կազմակերպությունը կարող է իր կանոնադրությամբ սահմանված նպատակներին համապատասխան իրականացնել ձեռնարկատիրական գործունեություն, եթե դա նախատեսված է օրենքով:  Դիտարկումը վերաբերում է նաև նախագծի հավելվածի 14-րդ կետին։ 

2. Նախագծի 3-րդ կետի 4-րդ ենթակետով նախատեսվում է N 1 հավելվածը շարադրել նոր խմբագրությամբ, մինչդեռ նախագծի հիմնավորման մեջ անդրադարձ չի կատարվում դրանում կատարվող փոփոխություններին:

4. Նախագծի հավելվածի 21-րդ կետով նախատեսված «.....իսկ անշարժ գույքը տրամադրել վարձակալությամբ՝ Հայաստանի Հանրապետության կառավարության սահմանած կարգի համաձայն:» ձևակերպումը անհասկանալի է և հստակեցման կարիք ունի։

5. Նախագծի հավելվածի 36-րդ կետի համաձայն կազմակերպության տնօրենի բացակայության դեպքում նրա լիազորություններն իրականացնում է այլ անձ, որին տնօրենի պարտականությունների ժամանակավոր կատարումը, տնօրենի առաջարկության հիման վրա, վերապահվում է լիազորված պետական մարմնի հրամանով։ Տնօրենի կողմից նման առաջարկություն ներկայացնելու անհնարինության դեպքում ժամանակավոր պաշտոնակատարին նշանակում է լիազորված պետական մարմինը՝ իր նախաձեռնությամբ։ Այդ կապակցությամբ անհրաժեշտ է հստակեցնել, թե կոնկրետ ո՞ր անձն է ի նկատի առնվում «այլ անձ»-ի տակ, ինչպես նաև ի նկատի ունենալ, որ «Պետական ոչ առևտրային կազմակերպությունների մասին» օրենքի  (այսուհետ՝ օրենք) 16-րդ հոդվածի 1.7-րդ մասի համաձայն պետական կազմակերպության գործադիր մարմնի թափուր պաշտոնը կարող է ժամանակավորապես զբաղեցնել տվյալ պաշտոնի համար հայտարարված մրցույթի հավակնորդներին ներկայացվող պահանջները բավարարող անձը: Առաջարկում ենք  կարգավորումները համապատասխանեցնել օրենքի 16-րդ հոդվածի պահանջներին։

